प्रदेश भर में कई ऐसे जिले के प्रैक्टिकल सेंटर पकड़ में आ रहे है जहां पर प्रैक्टिकल परीक्षा के दौरान लापरवाही बरती गयी है। इन शिक्षकों ने अवार्डशीट और मार्क्स फाइल पर अलग-अलग अंक दिये हैं। चूंकि अवार्डशीट पर आए अंक की स्कैनिंग कर उसे ही अंक पत्र पर चढ़ाया जाता है। इसलिए छात्रों को प्रैक्टिकल में कम अंक आए हैं। पटना कॉलेजिएट हाई स्कूल, पीएन एंग्लो हाई स्कूल, द्वारिका कॉलेज आदि स्कूलों में कॉमर्स, साइंस के अधिकतर छात्रों को प्रैक्टिकल में दो, तीन और चार अंक तक ही आए हैं।